ชาวอำเภอบ้านแหลมมั่นใจมาตรการป้องกันและแก้ไขปัญหาสถานการณ์น้ำจังหวัดเพชรบุรีของหน่วยงานภาครัฐ ขณะที่ผู้นำชุมชนต่างรวมกลุ่มเตรียมพร้อมให้การช่วยเหลือประชาชนที่ประสบความเดือดร้อนอย่างทันท่วงที
นายชาญชัย หุ้มนุช รองประธานชุดรักษาความปลอดภัยหมู่บ้าน ( ชรบ.) ตำบลบางครก อำเภอบ้านแหลม จังหวัดเพชรบุรี กล่าวว่า จากการนายกรัฐมนตรีและหน่วยงานต่างๆ ลงพื้นที่ติดตามสถานการณ์น้ำในพื้นที่บ้านแหลม จังหวัดเพชรบุรี ทำให้ชาวบ้านรู้สึกมั่นใจถึงมาตรการป้องกันและแก้ไขปัญหาที่เกิดขึ้น สำหรับในปีนี้ กรมชลประทาน และหน่วยงานต่างๆ ได้จัดแผนนำเครื่องจักรกลหนัก เข้ามาติดตั้งในพื้นที่เสี่ยงรับน้ำ โดยได้เดินเครื่องผลักดันน้ำมาตลอด 2 วันที่ผ่านมา ขณะที่ชาวบ้านบริเวณริมแม่น้ำเพชรบุรี ได้มีการเตรียมความพร้อมวางกระสอบทราย และเตรียมยกสิ่งของขึ้นที่สูงแล้ว ซึ่งประชาชน ส่วนใหญ่ ไม่ได้รู้สึกวิตกกังวลต่อสถานการณ์ โดยยังคงใช้ชีวิตและประกอบอาชีพตามปกติ ขณะที่หน่วยงานราชการ ได้ประสานงานกับกำนัน ผู้ใหญ่บ้าน แจ้งถึงสถานการณ์น้ำและระดับน้ำให้กับประชาชนได้รับทราบอย่างต่อเนื่อง เนื่องจากตำบลบางครก เป็นพื้นที่รับน้ำหากประสบภัยนำท่วมจะเกิดความเสียหายต่อไร่ สวนและการประมง ซึ่งเคยประสบภัยเมื่อปีที่ผ่านมา



อย่างไรก็ตาม หากไม่มีฝนตกลงมาอย่างต่อเนื่อง ก็จะไม่ประสบปัญหาน้ำท่วม แต่ได้เตรียมพร้อมรับสถานการณ์น้ำทะเลหนุน ในช่วงระหว่างวันที่ 10-12 ส.ค. นี้ นอกจากนี้ ยังได้มีการรวมกลุ่มของกำนัน ผู้ใหญ่บ้าน รวมทั้งจิตอาสา ในอำเภอบ้านแหลม เพื่อเตรียมพร้อมให้การช่วยเหลือประชาชนที่ประสบความเดือดร้อนอย่างทันท่วงที